CELEX: 32012R1179
Language: hr
Date: 2012-12-10 00:00:00
Title: Uredba Komisije (EU) br. 1179/2012 od 10. prosinca 2012. o kriterijima za utvrđivanje kada stakleni krš prestaje biti otpad na temelju Direktive 2008/98/EZ Europskog parlamenta i Vijeća

15/Sv. 34
            
            
               HR
            
            
               Službeni list Europske unije
            
            
               228
            
         32012R1179
   
               L 337/31
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1179/2012
   od 10. prosinca 2012.
   o kriterijima za utvrđivanje kada stakleni krš prestaje biti otpad na temelju Direktive 2008/98/EZ Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih Direktiva (1), a posebno njezin članak 6. stavak 2.,
   budući da:
   
               (1)
            
            
               Ocjena nekoliko tijekova otpada pokazala je da bi tržišta recikliranja staklenog krša imala koristi od razvoja posebnih kriterija za utvrđivanje kada stakleni krš dobiven iz otpada prestaje biti otpad. Ti kriteriji trebaju osigurati visoku razinu zaštite okoliša. Oni ne bi trebali dovoditi u pitanje razvrstavanje staklenog krša kao otpada od strane trećih zemalja.
            
         
               (2)
            
            
               Izvješća Zajedničkog istraživačkog centra Europske komisije pokazala su da postoji tržište i potražnja za staklenim kršem koji se upotrebljava kao sirovina u industriji stakla. Stoga bi stakleni krš trebao biti dovoljno čist i ispunjavati relevantne norme ili specifikacije koje zahtijeva industrija stakla.
            
         
               (3)
            
            
               Kriteriji za utvrđivanje kada stakleni krš prestaje biti otpad trebaju osigurati da stakleni krš iz postupka oporabe ispunjava tehničke zahtjeve industrije stakla, da je u skladu s postojećim zakonodavstvom i normama primjenjive na proizvode te sveukupno ne izaziva štetne učinke na okoliš ili zdravlje ljudi. Izvješća Zajedničkog istraživačkog centra Europske komisije pokazala su da predloženi kriteriji za otpad koji se upotrebljava kao ulazni materijal u postupku oporabe, za postupke i tehnike obrade kao i za stakleni krš iz postupka oporabe ispunjavaju te ciljeve jer bi trebali dovesti do proizvodnje staklenog krša koji je bez opasnih svojstava i u dovoljnoj je mjeri oslobođen nestaklenih sastojaka.
            
         
               (4)
            
            
               Kako bi se osigurala sukladnost s kriterijima potrebno je objaviti informacije o staklenom kršu koji je prestao biti otpad te primijeniti sustav upravljanja.
            
         
               (5)
            
            
               Kako bi se omogućilo operaterima da se prilagode kriterijima za utvrđivanje kada stakleni krš prestaje biti otpad, potrebno je osigurati da protekne razumno razdoblje prije početka primjene ove Uredbe.
            
         
               (6)
            
            
               Mjere predviđene ovom Uredbom u skladu su s mišljenjem Odbora ustanovljenog na temelju članka 39. Direktive 2008/98/EZ,
            
         DONIJELA JE OVU UREDBU:
   Članak 1.
   Predmet i područje primjene
   Ova Uredba određuje kriterije za utvrđivanje kada stakleni krš namijenjen proizvodnji staklenih tvari ili predmeta postupcima ponovnog taljenja prestaje biti otpad.
   Članak 2.
   Definicije
   U smislu ove Uredbe, primjenjuju se definicije iz Direktive 2008/98/EZ.
   Uz to, primjenjuju se sljedeće definicije:
   
               1.
            
            
               „stakleni krš” znači stakleni krš koji je nastao u postupku oporabe otpadnog stakla;
            
         
               2.
            
            
               „posjednik” znači fizička ili pravna osoba koja posjeduje stakleni krš;
            
         
               3.
            
            
               „proizvođač” znači posjednik koji prvi put prenese stakleni krš na drugog posjednika kao stakleni krš koji je prestao biti otpad;
            
         
               4.
            
            
               „uvoznik” znači svaka fizička ili pravna osoba sa sjedištem u Uniji koja uvodi stakleni krš koji je prestao biti otpad u carinsko područje Unije;
            
         
               5.
            
            
               „kvalificirano osoblje” znači osoblje koje je zbog iskustva ili obuke kvalificirano za praćenje i ocjenjivanje svojstava staklenog krša;
            
         
               6.
            
            
               „vizualni pregled” znači pregled staklenog krša koji pokriva sve dijelove pošiljke korištenjem ljudskih osjetila ili bilo koje nespecijalizirane opreme;
            
         
               7.
            
            
               „pošiljka” znači šarža staklenog krša namijenjena dostavi od proizvođača drugom posjedniku i može se nalaziti u jednoj ili više prijevoznih jedinica, poput spremnika.
            
         Članak 3.
   Kriteriji za stakleni krš
   Stakleni krš prestaje biti otpad kada su pri prijenosu od proizvođača drugom posjedniku ispunjeni svi sljedeći uvjeti:
   
               1.
            
            
               stakleni krš koji je nastao u postupku oporabe ispunjava kriterije iz odjeljka 1. Priloga I.;
            
         
               2.
            
            
               otpad koji se koristi kao ulazni materijal u postupku oporabe ispunjava kriterije iz odjeljka 2. Priloga I.;
            
         
               3.
            
            
               otpad koji se koristi kao ulazni materijal u postupku oporabe obrađen je u skladu s kriterijima iz odjeljka 1. Priloga I.;
            
         
               4.
            
            
               proizvođač ispunjava zahtjeve iz članaka 4. i 5.;
            
         
               5.
            
            
               stakleni krš namijenjen je proizvodnji staklenih tvari ili predmeta postupcima ponovnog taljenja.
            
         Članak 4.
   Izjava o sukladnosti
   1.   Proizvođač ili uvoznik za svaku pošiljku staklenog krša izdaje izjavu o sukladnosti koja je u skladu s predloškom iz Priloga II.
   2.   Proizvođač ili uvoznik prosljeđuje izjavu o sukladnosti sljedećem posjedniku pošiljke staklenog krša. Proizvođač ili uvoznik zadržava kopiju izjave o sukladnosti najmanje godinu dana nakon njezinog datuma izdavanja te ju na zahtjev dostavlja nadležnim tijelima.
   3.   Izjava o sukladnosti može biti u elektronskom formatu
   Članak 5.
   Sustav upravljanja
   1.   Proizvođač primjenjuje sustav upravljanja koji je prikladan za dokazivanje sukladnosti s kriterijima iz članka 3.
   2.   Sustav upravljanja uključuje skup dokumentiranih postupaka za svaki od sljedećih aspekata:
   
               (a)
            
            
               praćenje kvalitete staklenog krša koji je nastao u postupku oporabe kako je određeno u odjeljku 1. Priloga I. (uključujući uzorkovanje i analizu);
            
         
               (b)
            
            
               kontrola prihvatljivosti otpada koji se koristi kao ulazni materijal u postupku oporabe kako je određeno u odjeljku 2. Priloga I.;
            
         
               (c)
            
            
               praćenje postupaka i tehnika obrade opisanih u odjeljku 3. Priloga I.;
            
         
               (d)
            
            
               povratna informacija klijenata o ispunjavanju zahtjeva u vezi kvalitete staklenog krša;
            
         
               (e)
            
            
               vođenje evidencije o rezultatima praćenja iz točaka (a) do (c);
            
         
               (f)
            
            
               pregled i poboljšanje sustava upravljanja;
            
         
               (g)
            
            
               osposobljavanje osoblja.
            
         3.   Sustav upravljanja također propisuje posebne zahtjeve u vezi praćenja koji su u Prilogu I. određeni za svaki kriterij.
   4.   Tijelo za ocjenu sukladnosti, kako je utvrđeno u Uredbi (EZ) br. 765/2008 Europskog parlamenta i Vijeća (2) koje je akreditirano u skladu s tom Uredbom, ili okolišni procjenitelj iz članka 2. stavka 20. točke (b) Uredbe (EZ) br. 1221/2009 Europskog parlamenta i Vijeća (3) koji je dobio akreditaciju ili dozvolu u skladu s tom Uredbom, provjerava da li sustav upravljanja ispunjava zahtjeve iz ovog članka. Provjera se provodi svake tri godine. Samo se za procjenitelje sa sljedećim opsegom akreditacije ili dozvole koja je utemeljena na NACE šiframa kako su navedene u Uredbi (EZ) br. 1893/2006 Europskog parlamenta i Vijeća (4) smatra da posjeduju dovoljno specifičnog iskustva za izvođenje provjere navedene u ovoj Uredbi:
   
               —
            
            
               * šifra NACE 38 (Djelatnosti skupljanja, obrade i zbrinjavanja otpada; oporaba materijala), ili
            
         
               —
            
            
               * šifra NACE 23.1 (Proizvodnja stakla i staklenih proizvoda).
            
         5.   Uvoznik od svojih dobavljača zahtijeva primjenu sustava upravljanja koji ispunjava zahtjeve iz stavaka 1., 2. i 3. ovog članka i kojeg je provjerio neovisni vanjski procjenitelj.
   Sustav upravljanja dobavljača potvrđuje tijelo za ocjenu sukladnosti kojeg je akreditiralo akreditacijsko tijelo koje je uspješno prošlo stručni pregled za ovu djelatnost od strane tijela priznatog u članku 14. Uredbe (EZ) br. 765/2008, odnosno okolišni procjenitelj koji je dobio akreditaciju ili dozvolu od tijela za akreditaciju ili izdavanje dozvola u skladu s Uredbom (EZ) br. 1221/2009, koje također podliježe stručnom pregledu iz članka 31. navedene Uredbe.
   Procjenitelji koji žele djelovati u trećim zemljama moraju pribaviti posebnu akreditaciju ili dozvolu, u skladu sa specifikacijama iz Uredbe (EZ) br. 765/2008 ili Uredbe (EZ) br. 1221/2009 zajedno s Odlukom Komisije 2011/832/EU (5).
   6.   Proizvođač na zahtjev odobrava nadležnim tijelima pristup sustavu upravljanja.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 11. lipnja 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. prosinca 2012.
      
         
            Za Komisiju
         
         
            Predsjednik
         
         José Manuel BAROSSO
      
   
   
      (1)  SL L 312, 22.11.2008., str. 3.
   
      (2)  SL L 218, 13.8.2008., str. 30.
   
      (3)  SL L 342, 22.12.2009., str. 1.
   
      (4)  SL L 393, 30.12.2006., str. 1.
   
      (5)  SL L 330, 14.12.2011., str. 25.
   PRILOG I.
   
      Kriteriji za stakleni krš
   
   
               Kriteriji
            
            
               Zahtjevi za vlastito praćenje
            
         
               
                  Odjeljak 1.   Kvaliteta staklenog krša koji je nastao u postupku oporabe
               
            
         
               
                           1.1.
                        
                        
                           Stakleni krš mora biti sukladan specifikacijama klijenta, specifikaciji ili normi industrije za izravnu uporabu u proizvodnji staklenih tvari ili predmeta postupcima ponovnog taljenja u postrojenjima za proizvodnju stakla.
                        
                     
            
               Kvalificirano osoblje provjerava da je svaka pošiljka u skladu s odgovarajućim specifikacijama.
            
         
               
                           1.2.
                        
                        
                           Sadržaj sljedećih nestaklenih sastojaka je:
                           
                                       —
                                    
                                    
                                       Crni metali: ≤ 50 ppm;
                                    
                                 
                                       —
                                    
                                    
                                       Obojeni metali: ≤ 60 ppm;
                                    
                                 
                                       —
                                    
                                    
                                       Nemetalne nestaklene anorganske tvari:
                                       
                                                   —
                                                
                                                
                                                   < 100 ppm za veličinu staklenog krša > 1 mm;
                                                
                                             
                                                   —
                                                
                                                
                                                   < 1 500 ppm za veličinu staklenog krša ≤ 1 mm;
                                                
                                             
                                 
                                       —
                                    
                                    
                                       Organske tvari: ≤ 2 000 ppm
                                    
                                 Primjeri nemetalnih nestaklenih anorganskih tvari su: keramika, kamen, porculan, pirokeramika.
                           Primjeri organskih tvari su: papir, guma, plastika, tkanine, drvo.
                        
                     
            
               Kvalificirano osoblje provodi vizualni pregled svake pošiljke.
               U odgovarajućim vremenskim razmacima te podložno postupku preispitivanja ako se u operativnom procesu vrše značajne promjene, reprezentativni uzorci staklenog krša analiziraju se gravimetrijski kako bi se izmjerila ukupna količina nestaklenih sastojaka. Sadržaj nestaklenih sastojaka analizira se vaganjem nakon mehaničkog ili ručnog (prema potrebi) odvajanja materijala u sklopu pažljivog vizualnog pregleda.
               Prikladna učestalost praćenja putem uzorkovanja utvrđuje se vodeći računa o sljedećim čimbenicima:
               
                           —
                        
                        
                           očekivani uzorak promjenjivosti (primjerice na osnovi proteklih rezultata),
                        
                     
                           —
                        
                        
                           inherentni rizik promjenljivosti kvalitete staklenog krša koji se koristi kao ulazni materijal u postupku oporabe i svakoj daljnjoj obradi. Pretpotrošačko otpadno staklo s vrlo predvidljivim sastavom vjerojatno treba manje učestalo praćenje. Otpadno staklo iz skupljanja više materijala može trebati češće praćenje,
                        
                     
                           —
                        
                        
                           inherentna preciznost metode praćenja,
                        
                     
                           —
                        
                        
                           koliko su rezultati nestaklenih sastojaka blizu gore navedenim graničnim vrijednostima.
                        
                     Postupak utvrđivanja učestalosti uzorkovanja treba biti dokumentiran kao dio sustava upravljanja i mora biti dostupan za reviziju.
            
         
               
                           1.3.
                        
                        
                           Stakleni krš nema niti jedno od opasnih svojstava iz Priloga III. Direktivi 2008/98/EZ. Stakleni krš zadovoljava granične koncentracije iz Odluke Komisije 2000/532/EZ (1) i ne prelazi granične koncentracije iz Priloga IV. Uredbi (EZ) br. 850/2004/EZ Europskog parlamenta i Vijeća (2).
                        
                     
            
               Kvalificirano osoblje provodi vizualni pregled svake pošiljke. Kada se pri vizualnom pregledu pojavi bilo kakva sumnja o mogućim opasnim svojstvima, poduzimaju se daljnje prikladne mjere praćenja, kao što su uzorkovanje i ispitivanje.
               Osoblje je osposobljeno u području potencijalnih opasnih svojstava koje mogu biti povezane sa staklenim kršem i sastojcima ili značajkama materijala koji omogućuju prepoznavanje opasnih svojstava.
               Postupak prepoznavanja opasnih materijala se dokumentira u sklopu sustava upravljanja.
            
         
               
                  Odjeljak 2.   Otpad koji se koristi kao ulazni materijal u postupku oporabe
               
            
         
               
                           2.1.
                        
                        
                           Kao ulazni materijal može se koristiti samo otpad iz sakupljanja oporabljivog ambalažnog stakla, ravnog stakla ili stolnih proizvoda bez olova. Prikupljeno otpadno staklo može nenamjerno sadržavati manje količine drugih vrsta stakla.
                        
                     
            
               Kvalificirano osoblje koje je osposobljeno za prepoznavanje otpada koji sadrži staklo i koji ne ispunjava kriterije iz ovog odjeljka provodi kontrolu prihvatljivosti svog zaprimljenog otpada koji sadrži staklo (vizualnim pregledom) i popratne dokumentacije.
            
         
               
                           2.2.
                        
                        
                           Kao ulazni materijal ne smije se koristiti otpad koji sadrži staklo iz miješanog krutog komunalnog otpada ili bolničkog otpada.
                        
                     
         
               
                           2.3.
                        
                        
                           Kao ulazni materijal ne smije se koristiti opasni otpad.
                        
                     
         
               
                  Odjeljak 3.   Postupci i tehnike obrade
               
            
         
               
                           3.1.
                        
                        
                           Otpad koji sadrži staklo se prikuplja, odvaja i obrađuje i od tog trenutka nadalje drži odvojeno od drugog otpada.
                        
                     
                           3.2.
                        
                        
                           Završeni su svi postupci obrade kao što su: drobljenje, sortiranje, odvajanje, ili čišćenje, koji su potrebni za pripremu staklenog krša za izravnu uporabu (postupkom ponovnog taljenja) u proizvodnji staklenih tvari ili predmeta.
                        
                     
            
                
            
         
      (1)  SL L 226, 6.9.2000., str. 3.
   
      (2)  SL L 229, 30.4.2004., str. 1.
   PRILOG II.
   
      Izjava o sukladnosti s kriterijima kada stakleni krš prestaje biti otpad iz članka 4. stavka 1.
   
   
               1.
            
            
               Proizvođač/uvoznik staklenog krša:
               Naziv:
               Adresa:
               Osoba za kontakt:
               Telefon:
               Telefaks:
               Elektronička pošta:
            
         
               2.
            
            
               
                           (a)
                        
                        
                           naziv ili šifra kategorije staklenog krša u skladu sa specifikacijom ili normom industrije;
                        
                     
                           (b)
                        
                        
                           glavne tehničke odredbe specifikacije ili norme industrije, uključujući sukladnost sa zahtjevima kvalitete proizvoda EoW za nestaklene sastojke, tj. sadržaj crnih metala, obojenih metala, nemetalnih/nestaklenih anorganskih i organskih tvari:
                        
                     
         
               3.
            
            
               Pošiljka staklenog krša u skladu je sa specifikacijom ili normom industrije iz točke 2.
            
         
               4.
            
            
               Količina pošiljke u kg:
            
         
               5.
            
            
               Proizvođač staklenog krša primjenjuje sustav upravljanja u skladu s Uredbom (EU) br. 1179/2012 kojeg je provjerilo akreditirano tijelo za ocjenu sukladnosti ili okolišni procjenitelj ili, kada se stakleni krš koji je prestao biti otpad uvozi u carinsko područje Unije, neovisni vanjski procjenitelj.
            
         
               6.
            
            
               Pošiljka staklenog krša ispunjava kriterije iz stavaka 1. do 3. članka 3. Uredbe (EU) br. 1179/2012.
            
         
               7.
            
            
               Materijal u ovoj pošiljci namijenjen je isključivo izravnoj uporabi u proizvodnji staklenih tvari ili predmeta postupcima ponovnog taljenja.
            
         
               8.
            
            
               Izjava proizvođača/uvoznika staklenog krša:
               Potvrđujem da su gornje informacije potpune i točne prema mojem najboljem saznanju:
               Ime:
               Datum:
               Potpis: